Lav et referat af nedenstående tekst:

Tekst:
Han drømte om at blive den næste danske fodboldkomet. - Jeg drømte om at blive den nye Dame N?Doye, siger Presley. Men foreløbigt er kometkarrieren skiftet ud med Comet-scooteren til knallertundervisning. Lørdag aften mistede 15-årige Presley fra Nørager chancen for en plads på FC Midtjyllands fodboldakademi, da han røg ud af TV2 Sportens program "Drengedrømmen". - Jeg tænkte bare, nu gider jeg ikke fodbold mere, det er ikke noget for mig, siger Presley. Men drengedrømmen var tæt på at gå i opfyldelse for Presley. Han var blandt de sidste 15 unge talentfulde drenge. Og hele vejen igennem programmet var der store roser til den udadvendte dreng fra Congo. - Jeg kan huske, at Flemming Toft sagde til mig, at han godt kunne lide mig. Det føltes rart, siger Presley. Men selvom Presley ikke vandt pladsen på fodboldakademiet, så fik han tilbudt en plads på Ikast Sports College. Der starter han efter sommerferien. Og drømmen om en professionel fodboldkarriere, den lever stadig. - Jeg drømmer stadig om at blive den nye Dame N?Doye. Jeg ved, at hvis jeg fortsætter, så kan jeg en dag måle mig med selveste Didier Drogba, siger Presley.

Referat:
Lørdag aften røg 15-årige Presley fra Nørager ud af TV2 Sportens program "Drengedrømmen", men det får ham ikke til at opgive drømmen om en fodboldkarriere.